ประกาศสำนักงานการบินพลเรือนแห่งประเทศไทย เรื่อง แผนฝึกอบรมการรักษาความปลอดภัยการบินพลเรือนแห่งชาติ พ.ศ. 2560
ประกาศสำนักงานการบินพลเรือนแห่งประเทศไทย
ประกาศสำนักงานการบินพลเรือนแห่งประเทศไทย
เรื่อง
แผนฝึกอบรมการรักษาความปลอดภัยการบินพลเรือนแห่งชาติ
พ.ศ. ๒๕๖๐[๑]
 

อาศัยอำนาจตามมาตรา
๓๗ (๑) (ด) แห่งพระราชกำหนดการบินพลเรือนแห่งประเทศไทย พ.ศ. ๒๕๕๘ และข้อ ๕.๒.๑๑
ของแผนรักษาความปลอดภัยในการบินพลเรือนแห่งชาติซึ่งออกตามความในมาตรา ๑๕ (๑)
แห่งพระราชบัญญัติการเดินอากาศ พ.ศ. ๒๔๙๗
ที่แก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการเดินอากาศ พ.ศ.
๒๔๙๗ พ.ศ. ๒๕๕๘ ประกอบกับมีมติคณะกรรมการการรักษาความปลอดภัยการบินพลเรือนแห่งชาติในการประชุมครั้งที่
๑/๒๕๕๙ เมื่อวันที่ ๑๒ ตุลาคม ๒๕๕๙ ซึ่งได้อนุมัติแผนฝึกอบรมการรักษาความปลอดภัยการบินพลเรือนแห่งชาติตามที่สำนักงานการบินพลเรือนแห่งประเทศไทยเสนอจึงออกประกาศ
เรื่อง แผนฝึกอบรมการรักษาความปลอดภัยการบินพลเรือนแห่งชาติ ดังต่อไปนี้

ข้อ
๑ ประกาศนี้เรียกว่า ประกาศสำ
นักงานการบินพลเรือนแห่งประเทศไทย เรื่อง
แผนฝึกอบรมการรักษาความปลอดภัยการบินพลเรือนแห่งชาติ พ.ศ. ๒๕๖๐

ข้อ
๒ การฝึกอบรมการรักษาความปลอดภัยการบินพลเรือนให้เป็นไปตามแผนฝึกอบรมการรักษาความปลอดภัยการบินพลเรือนแห่งชาติท้ายประกาศนี้
ให้หน่วยงานที่เกี่ยวข้องมีหน้าที่ดำเนินการตามอำนาจหน้าที่เพื่อปฏิบัติการให้เป็นไปตามแผนฝึกอบรมการรักษาความปลอดภัยการบินพลเรือนแห่งชาติ

ข้อ
๓ ให้สำนักงานการบินพลเรือนแห่งประเทศไทยมีหน้าที่ติดตาม
กำกับและควบคุมการดำเนินการ
ให้เป็นไปตามแผนฝึกอบรมการรักษาความปลอดภัยการบินพลเรือนแห่งชาติ

ข้อ
๔ การรับรองครูผู้สอนด้านการรักษาความปลอดภัยและการรับรองหลักสูตรด้านการรักษาความปลอดภัยที่สำนักงานการบินพลเรือนแห่งประเทศไทยได้ดำเนินการไปแล้วก่อนประกาศนี้มีผลใช้บังคับ
ให้ถือว่าได้ดำเนินการโดยสมบูรณ์แล้วตามแผนฝึกอบรมการรักษาความปลอดภัยการบินพลเรือนแห่งชาติ
โดยให้ผู้ได้รับการรับรองข้างต้นดำเนินการให้ครบถ้วนตามที่กำหนดในแผนฝึกอบรมการรักษาความปลอดภัยการบินพลเรือนแห่งชาติท้ายประกาศนี้
ภายในหนึ่งร้อยแปดสิบวันนับถัดจากวันประกาศ

ข้อ
๕ ประกาศนี้มีผลใช้บังคับนับตั้งแต่วันประกาศเป็นต้นไป


ประกาศ ณ วันที่ ๑๔
มีนาคม พ.ศ. ๒๕๖๐
จุฬา สุขมานพ
ผู้อำนวยการสำนักงานการบินพลเรือนแห่งประเทศไทย
[เอกสารแนบท้าย]

๑. แผนฝึกอบรมการรักษาความปลอดภัยการบินพลเรือนแห่งชาติ

(ดูข้อมูลจากภาพกฎหมาย)







พรวิภา/ภวรรณตรี/จัดทำ
๑๒ มิถุนายน
๒๕๖๐

ปริญสินีย์/ตรวจ
๓๑ กรกฎาคม
๒๕๖๐










[๑] ราชกิจจานุเบกษา
เล่ม ๑๓๔/ตอนพิเศษ ๑๕๑ ง/หน้า ๒/๖ มิถุนายน ๒๕๖๐